  Виталий Пронин Полина Куликова «Dart» газет потаз Алнаш ёросысь Байтэрек но Улын Котныр гуртъёсы.Лымшор палъёсысь егитъёсты номырин ни кадь паймытыны. Соос асьсэос бакомытыса кельтозы. Озьы ик вылэм. Алнаш ёросысь Байтэрек гуртысь пичиез но, бадӟымез но кылбурало, инкуазез возьматэм сяна, соос мерлыко ужпумъёсты но творчесвтоязы ӝуто. Тэшкыли Петя Муканов (кылбураны кружокын кутскем) инкуазь но вордӥськем палэз сярысь гинэ кылбур чуръёс гожъя ай - азьлань сюресэз кузь ай. Полина Семёнова - бадӟыымгес ни, дышетске 6-тӥ классын. Кылбуръёсаз ритмез сӧриське на, но со понна мур малпаськонэ уськыто ӝутэм темаосыз: Нош али мар? ВК, Фейсбук, Эшшо потӥз на ДругВокруг. Потод ураме гужем, отын буш, Сиён гинэ бича муш.Нылашлэн кылбуръёсыз «Кизилиослы пайми» пичи буклетэн поттэмын. Мукетсэ кылбурасез, Полина Куликоваез, Удмуртиысь тросэз егитъёс тодо ни. Вотэсын со ассэ Пелагея Куликовская шуыса нима, кылбуръёссэ мерлыко вотэсбамысь «Удмурт кылбурчи» огинын печатла. 8-тӥ классын дышетскись нылаш лыдӟиз жингрес кылбуръёссэ: Кин тон сыӵе удмуртский ӟуч яке бигер?«Мар занимаешься, кыӵе живёшь?»- Удмурт филолог юаз одӥг пол.«Мон тӥлед уг валаськы!!!» -шуо но кошко. Пелагеялэн бос-бос куараез бадӟым чугун плита борды шуккиськиз но, дырекъясь тулкым лулъёстысайкатыса, быдэс Удмурт шаере вӧлмиз кадь. Та Богдан Анфиногеновез яратэ, дыр, малпай мон ас поннам. Ма со гинэ уг, байтэрек пиналъёс чидатэк возьмазы Богданлэсь вуэмзэ. Кылбурчи лыктыны ӧз быгаты ке но, пумиськонын кылбуръёсыз чузъяськизы. Озьы ик выжыкылзэ лыдӟиз 9-тӥ классын дышетскись Лена Пушкина. Со эшшо школалэн президентэз, пе, луэ на. Байтэрек школаын.- Литературалэн арез мынэ, нош нылпиос удмурт сямен ӧжыт лыдӟисько но уг тодо удмурт авторъёсты, - шуэ библиотекаен кивалтӥсь Алефтина Тарасова. - Соин сэрен гожъяськисьёс но ӧжытгес. Малпасько, «Dart» газетэн пумиськон вырӟытӥз соослэсь сюлэмъёссэс.Гуртэ бертэм бере Байтэрек гуртысь егитъёс «ВКонтакте» вотэсбамын тау каронъёссэс но шумпотэмзэс веразы. Ми но шумпотӥськом, сомында творческой егитъёс ми борды итӥсько шуыса.Туспуктӥз но гожтӥз Мария Векшина Теги: Дарт пумиськон удмуртдунне  